Kroņauce
Šis raksts ir par apdzīvotu vietu Tērvetes pagastā. Par apdzīvotu vietu Auru pagastā skatīt rakstu Ķirpēni. Kroņauce ir ciems Dobeles novada Tērvetes pagastā, lielākā pagasta apdzīvotā vieta. Izvietojusies Auces upes krastos autoceļu P96 un P103 krustojumā 9,5 km no pagasta Zelmeņiem un 78 km no Rīgas. Apdzīvotā vieta izveidojusies pie bijušās Auces kroņa muižas (Autzhof) centra. Izaugusi pēckara gados kā kolhoza (vēlāk — agrofirmas) «Tērvete» centrālais ciemats. Kroņaucē atrodas pamatskola, bibliotēka, bērnudārzs, ārsta prakse, aptieka, kafejnīca, veikals, stadions. Kroņaucē izvietota «Tērvetes alus» ražotne un zirgaudzētava. Annas Brigaderes pamatskola Annas Brigaderes pamatskola Kroņauces dzirnavu ezers Kroņauces dzirnavu ezers